section_heading: Nesvjesna kršenja zakona
paragraph_text: U noveli The Naked Sun, Elijah Baley ističe kako su Zakoni namjerno pogrešno interpretirani, jer bi roboti nesvjesno mogli prekršiti bilo koji zakon. Prepravio je prvi zakon na sljedeći način: "Robot ne smije napraviti ništa što će, po njegovu shvaćanju, ozlijediti ljudsko biće, niti pasivnošću svjesno dopustiti da se ljudskom biću našteti." Ova promjena u riječima omogućava korištenje robota kao alata za umorstvo, ako robot nije svjestan prirode svog zadatka; npr. naređenje robotu da nešto doda osobi u piće, ne znajući da dodaje otrov. Nadalje, ističe kako bi pametni kriminalac mogao zadatak podijeliti između više robota na način da individualni robot ne može razlučiti kako će njegove radnje dovesti do ozljeđivanja čovjeka.